
Parlamentul  României

Camera  Deputaţilor

Comisia pentru industrii si servicii

Bucureşti 10.11.2010                                                                                                                                                                           Nr. 23/277/2010

A V I Z
asupra proiectului de Lege privind reglementarea situaţiei juridice

a unor imobile situate în judeţul Iaşi
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege privind reglementarea situaţiei juridice a unor imobile situate în judeţul Iaşi, transmis cu adresa nr. PLx 524 din 9 noiembrie 2010 şi înregistrat la comisie cu nr.23/277 din 9 noiembrie 2010.

Conform prevederilor art.75 alin.(1) şi (3) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Avizul comisiei urmează să fie trimis Comisiei juridice, de disciplină şi imunităţi, care este sesizată în fond.
Proiectul de lege are ca obiect de reglementare transmiterea unei suprafeţe de teren de 9 ha din domeniul public al judeţului Iaşi şi din administrarea Consiliului Judeţean Iaşi în domeniul public al statului şi în administrarea Ministerului Apărării Naţionale pentru realizarea obiectivului de investiţii „Dezvoltarea şi modernizarea Aeroporului Internaţional Iaşi”.

Senatul în calitate de primă Cameră sesizată, a adoptat acest proiect de lege  în şedinţa din 27 septembrie 2010.

Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr.1045/17.08.2010.
 Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 10.11.2010.
În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de iniţiator.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian IANCU

Consilier parlamentar,
Ioan Bivolaru

